open-index/open-wikipedia-markdown huggingface dataset:
אמנת המורשת העולמית

[ממוזער|אימוץ אמנת המורשת העולמית בשנת 1972 ב[אונסק"ו.]]
**אמנת המורשת העולמית** (בשמה הרשמי: **האמנה בדבר הגנת המורשת התרבותית והטבעית העולמית**), היא אמנה בין-לאומית שנחתמה ב-23 בנובמבר 1972, אשר יצרה את אתרי המורשת העולמית, במטרה לשמר אתרי טבע ייחודיים וכן לשמר ולאבטח אתרי תרבות ומורשת. האמנה, שהיא מסמך חתום של הסכמה בין-לאומית, מנחה את עבודתה של ועדת המורשת העולמית. היא פותחה על פני תקופה של שבע שנים (1965–1972).

האמנה מגדירה אילו אתרים ניתן לשקול להכניס ברשימת המורשת העולמית, וכן קובעת את חובותיהן של ממשלות לזהות אתרים פוטנציאליים, להגן עליהם ולשמרם. המדינות החתומות באמנה מתחייבות לשמר את אתרי המורשת העולמית שברשותן, לדווח באופן קבוע על מצב שימורם, ובמידת הצורך לשחזר את האתרים. האמנה גם קובעת כיצד יש להשתמש בקרן למורשת עולמית ולנהל אותה.

האמנה אומצה על ידי הוועידה הכללית של אונסק"ו ב-16 בנובמבר 1972, ונחתמה על ידי נשיא הוועידה הכללית של אונסק"ו, טורו הגיווארה, והמנהל הכללי של אונסק"ו, רנה מהאו, ב-23 בנובמבר 1972. האמנה קיימת בארכיון של אונסק"ו.

## הקמה
הקמפיין הבין-לאומי להצלת האנדרטאות של נוביה , שהחל לאחר פניות של מצרים וסודאן ב-1959, הוביל להעברת 22 אנדרטאות מהאזור בו הוקם סכר אסואן. הצלחת הפרויקט, בפרט יצירת קואליציה של 50 מדינות מאחורי הפרויקט, הביאה את אונסק"ו, יחד עם הוועדה הבין-לאומית לאנדרטאות ואתרים (ICOMOS), להכין טיוטת אמנה להגנה על מורשת תרבותית.

ועידה של הבית הלבן ב-1965 קראה להקמת "קרן למורשת עולמית" כדי לשמר את "אזורי הטבע, הנוף והאתרים ההיסטוריים המעולים בעולם להווה ולעתיד של אזרחי העולם כולו". האיגוד הבין-לאומי לשימור הטבע פיתח הצעות דומות ב-1968, שהוצגו ב-1972 לוועידת האו"ם לסביבת האדם בסטוקהולם. במסגרת הוועדה למורשת עולמית, המדינות החתומות נדרשות להפיק ולהגיש דיווח נתונים תקופתי המספק לוועדה סקירה כללית של יישום אמנת המורשת העולמית ביחס לכל מדינה החתומה עליה, ו'תמונת מצב' של התנאים הנוכחיים בנכסי המורשת העולמית שברשותה.

## יישום
בהתבסס על טיוטת האמנה שיזם ארגון אונסק"ו, סוכם בסופו של דבר על טקסט אחד המוסכם על ידי כל הצדדים, ו"האמנה בדבר הגנת המורשת התרבותית והטבעית העולמית" אומצה על ידי הוועידה הכללית של אונסק"ו ב-16 בנובמבר 1972. האמנה נכנסה לתוקף ב-17 בדצמבר 1975, שלושה חודשים לאחר האשרור ה-20.

יישום האמנה החל ב-1977, לאחר האשרור ה-40, והשמות הראשונים נכנסו לרשימה ב-1978. שמות חדשים נוספו לרשימה מדי שנה מאז, בישיבות השנתיים של הוועדה למורשת עולמית.

## אשרור
נכון לאוגוסט 2024, האמנה אושררה על ידי 196 מדינות: 192 מדינות החברות באו"ם, שתי מדינות משקיפות של האו"ם (הוותיקן והרשות הפלסטינית), ושתי מדינות בשיתוף חופשי עם ניו זילנד (איי קוק וניואה). רק מדינה אחת חברה באו"ם לא אישרה את האמנה: ליכטנשטיין.

## קישורים חיצוניים
* 

## הערות שוליים

קטגוריה:אמנות והסכמים במאה ה-20
קטגוריה:אונסק"ו
קטגוריה:אתרי מורשת עולמית
משקפיים (שיר)

"**משקפיים**" הוא סינגל שהוקלט על ידי הזמרת הישראלית נועה קירל. את השיר הוציאה ב-10 ביוני 2024 לאור חברת התקליטים די-מיוזיק, כסינגל שלא מתוך אלבום אולפן.

השיר הגיע למקום השביעי במצעד הפזמונים השבועי של מדיה פורסט.

## רקע וכתיבה
"משקפיים" נכתב על ידי רון ביטון, קירל ואיתי שמעוני, בהתאם ללחן שחיברו השניים הראשונים. על הפקתו המוזיקלית היה איתי גלו אחראי. זהו שיתוף הפעולה השני של גלו וקירל, לאחר שב-2021 הוציאו את "פעמון".

בספטמבר 2023 הושמע השיר לראשונה במסיבה שנערכה לאחר צמד הופעותיה של קירל בפארק הירקון. קודם לפרסומו הוציאה קירל מספר סרטוני טיקטוק המרמזים על שמו, עד שלבסוף, ב-6 ביוני הכריזה על תאריך יציאתו.

## מיקומי שיא

## הערות שוליים

קטגוריה:שירי נועה קירל
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי נועה קירל
קטגוריה:שירים שנכתבו על ידי רון ביטון
קטגוריה:שירים שהולחנו על ידי נועה קירל
קטגוריה:שירים שהולחנו על ידי רון ביטון
קטגוריה:שירים שהופקו על ידי איתי גלו
קטגוריה:סינגלים בהוצאת די-מיוזיק
ג'יימס טאנל

**ג'יימס מילר טאנל** (באנגלית: **James Miller Tunnell**; 2 באוגוסט 1879 – 14 בנובמבר 1957) היה עורך דין ופוליטיקאי אמריקאי, חבר המפלגה הדמוקרטית, שכיהן כחבר הסנאט של ארצות הברית מטעם דלאוור.

## ביוגרפיה
### ראשית חייו
טאנל נולד ב-2 באוגוסט 1879 בקלרקסוויל, ליד מילוויל שבדלאוור. הוא למד בבתי הספר הציבוריים ובשנת 1900 השלים את לימודיו במכללת פרנקלין (נכון לשנת 2025 משולבת עם מכללת מוסקינגום בניו קונקורד, אוהיו).

### קריירה מקצועית ופוליטית
טאנל לימד בבתי הספר הציבוריים, ובסופו של דבר מונה למנהל בתי הספר בפרנקפורד, סלביוויל ואושן וויו בדלאוור. בינתיים למד משפטים, התקבל ב-1907 ללשכת עורכי הדין והחל לעסוק בכך בג'ורג'טאון. הוא כיהן כנשיא מועצת החינוך של ג'ורג'טאון מ-1919 עד 1932. בנוסף, היה טאנל בנקאי ואף הפעיל מספר חוות במחוז סאסקס.

טאנל התמודד לראשונה על מושב בסנאט של ארצות הברית ב-1924, אך הובס על ידי הרפובליקני תומאס קולמן דו פונט, סנאטור לשעבר. ב-1940 נבחר לסנאט של ארצות הברית, לאחר שניצח את הסנאטור הרפובליקני המכהן ג'ון טאונסנד הבן במהלך קדנציה זו, כיהן עם סיעת הרוב הדמוקרטי בקונגרסים ה-77, ה-78 וה-79. הוא כיהן כיושב ראש הוועדה לפנסיה בקונגרסים ה-78 וה-79. טאנל הפסיד בניסיונו להיבחר לקדנציה שנייה ב-1946 לרפובליקני ג'ון ג'יימס ויליאמס ממילסבורו שבדלאוור. הוא כיהן מ-3 בינואר 1941 עד 3 בינואר 1947, בתקופת הממשל של נשיאי ארצות הברית פרנקלין דלאנו רוזוולט והארי ס. טרומן.

### מוות ומורשת
ג'יימס מ. טאנל מת בגיל 78 ב-14 בנובמבר 1957 בפילדלפיה שבפנסילבניה. הוא נקבר בבית הקברות בלקוואטר צ'רץ', ליד קלארקסוויל, מחוז סאסקס, דלאוור. בנו ג'יימס מ. טאנל הבן היה המועמד הדמוקרטי למושב הסנאט מקבוצה 2 ב-1966, אך הפסיד לג'יימס קיילב בוגס.

## קישורים חיצוניים

* 
* 

קטגוריה:אמריקאים ילידי דלאוור
קטגוריה:בנקאים אמריקאים
קטגוריה:חברי הסנאט של ארצות הברית מדלאוור
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1879
קטגוריה:אמריקאים שנפטרו ב-1957
לופרוסוכוס

**לופרוסוכוס** (שם מדעי: *Luperosuchus*; מילולית: "תנין קשה או מעצבן") הוא סוג של זוחל ארכוזאור נכחד מקבוצת הפסאודוסוכיה, אשר התקיים במשך הטריאס התיכון עד הטריאס העליון שלפני 236.7 עד 235.5 מיליון שנה מזמננו.

הסוג תואר בשנת 1971 בידי החוקר אלפרד רומר והוא כולל מין יחיד, *Luperosuchus fractus*.

## תיאור
סוג זוחל זה התגלה בתצורות צ'אנרס  שבפרובנצית לה ריוחה בארגנטינה. הממצאים נמאובנים שלו כללו שרידים קטועים של הגולגולת, עצם אטלס וכמה שכבות אוסטאודרם. הגולגולת שהייתה ארוכה, באורך של 60 ס"מ מרמזת שאורך הפרט המתואר הגיע לאורך 4.4 עד 3.7 מטרים בקירוב, כך שהיה זה זוחל גדול יחסית בסביבתו.

במראהו הוא דמה לדמויי-תנין פסאודוסוכים כמו הפרסטוסוכוס והזאורוסוכוס וכמתום היו לו גולגולת רחבה, בליטה קדמית דומה מעט ל"אף רומאי", לסתות גדולות מלאות שיניים חדות, גפיים חזקות שהתאימו להליכה יבשתית וזנב עבה. הזוחל היה טורף של זוחלים אחרים שחיו בסביבתו כמו דיצינודונטים, קיינודונטיים, רינצ'וזאורים וארכוזאורים מהמשפחה Erpetosuchidae.

## קישורים חיצוניים

## הערות שוליים

קטגוריה:טקסונים שתוארו בידי אלפרד רומר
קטגוריה:בעלי חיים שתוארו ב-1971
קטגוריה:פסאודוסוכיה
קטגוריה:בעלי חיים שחיו בטריאס תיכון באמריקה הדרומית
קטגוריה:ארכוזאורים פרהיסטוריים
קטגוריה:מאובני טקסונים שתוארו ב-1971
סיזור סיסטרז

**סיזור סיסטרז** (באנגלית: **Scissor Sisters**) היא להקה אמריקאית שהוקמה בניו יורק בשנת 2000 ויוצרת מוזיקה המשלבת את הסגנונות המוזיקליים מוזיקת פופ רוק, דיסקו וגלאם רוק.

שם הלהקה הוא כינוי סלנג נפוץ באנגלית המתייחס לתנוחת מין בין שתי נשים, המכונה גם "Scissoring".

## היסטוריה
הלהקה הוקמה במקור בשנת 2000 בניו יורק על ידי ג'ייק שירס וסקוט "בייבידדי" הופמן. הלהקה התרחבה בהמשך לאחר שהצטרפו אליה אנה מטרוניק, דל מרקיז ופאדי בום. אף על פי שהלהקה התקשתה בתחילה לצבור פופולריות בארצות הברית, גרסת הכיסוי של הלהקה לשיר "Comfortably Numb" של להקת פינק פלויד הפך ללהיט בבריטניה ובעקבות כך הלהקה הוציאה בשנת 2004 את אלבום הבכורה שלה, אשר זכה גם הוא להצלחה ניכרת בבריטניה, והפך באותה השנה לאלבום הנמכר ביותר לשנת 2004 בבריטניה.

אלבומה השני של הלהקה, אשר נקרא "Ta-Dah" ויצא לשווקים ב-2006, זכה גם להצלחה רבה והוא הכיל את הלהיט "I Don't Feel Like Dancin'" שנכתב בשיתוף עם אלטון ג'ון. פאדי בום עזב את הלהקה ב-2009, והוחלף על ידי רנדי "ריאל' שרגר. בשנת 2010 הלהקה הוציאה לשווקים את האלבום השלישי "Night Work" אשר עסק בנושאים אפלים וטעונים יותר, ושאב השראה רבה מתרבות הלהט"ב של שנות ה-70. בשנת 2012 הלהקה הוציאה לשווקים את אלבומם הרביעי "Magic Hour" בו הלהקה שיתפה פעולה פעולה עם המפיקים המוזיקליים קלווין האריס ופארל ויליאמס. לאחר סבב ההופעות של האלבום הרביעי הלהקה הודיעה בשנת 2012 על כך שהלהקה תצא להפסקה ארוכה. הלהקה התאחדה לזמן קצר ב-2017 על מנת להוציא לשווקים את הסינגל "Swerlk" שההכנסות ממנו הועברו לצדקה.

## חברי הלהקה
;בהווה
* ג'ייק שירס (ג'ייסון סלארדס) – שירה
* בייבידדי (סקוט הופמן) – גיטרת בס, קלידים, שירה, גיטרה
* אנה מטרוניק (אנה לינץ') – שירה, כלי הקשה
* דל מרקיז (דרק גרואן) – גיטרה

;בעבר
* פאדי בום – תופים, כלי הקשה

## דיסקוגרפיה
### אלבומי אולפן
* 2004 – Scissor Sisters
* 2006 – Ta-Dah
* 2010 – Night Work
* 2012 – Magic Hour

## קישורים חיצוניים

* 

## הערות שוליים

קטגוריה:להקות שהוקמו בשנת 2000
קטגוריה:תרבות להט"ב: להקות
קטגוריה:זוכי פרס המוזיקה הבריטית
צ'אנגג'נג 3

**צ'אנגג'נג 3** (בסינית: **长征三号火箭**, Long March 3,Chang Zheng 3 (CZ-3) "המסע הארוך" – על שם מצעדו המפורסם של מאו דזה־דונג) היה משגר שפותח בסין על ידי תאגיד הטכנולוגיה בתחום החלל של סין. הפיתוח היה מבוסס על טיל בליסטי לטווח ביניים דונגפנג 5 תוך שדרוג דגם קודם של סדרת משגרים "צ'אנגג'נג".

השיגור הראשון בוצע בשנת 1984 ושיגורים נמשכו עד לשנת 2000 כאשר המשגר הוחלף על ידי דגם צ'אנגג'נג 3A עם שלב שלישי משופר ושינויים נוספים.

השיגורים בוצוע ממרכז שיגור הלוויינים שיצ'אנג, כן שיגור LA-3

במהלך ניצול המשגר בוצעו ממספר שיפורים. לרוב המשגר משוגר עם השלב השלישי מדגמים שונים בהתאם לגודל המטען.

## קישורים חיצוניים

* רשימת שיגורים
* תיאור המשגר
* תיאור המשגר

## הערות שוליים

קטגוריה:צ'אנגג'נג
דונגפנג 5

**[[דונגפנג (טיל מתוצרת סין)|דונגפנג]] 5** (DF-5 ראשי תיבות של **Dong Feng 5**), הוא טיל דו-שלבי ארוך טווח  המשתמש בדלק נוזלי. הטיל פותח ונמצא בשימוש הרפובליקה העממית של סין.

## מפרט
ל-DF-5 יכולת שיגור למרחק של עד 16,000 ק"מ במהירות של 22 מאך. משקלו 183,000 ק"ג ואורכו 32.6 מ'. הטיסה הראשונה בוצע בשנת 1971 והוא נכנס לשירות מבצעי כעבור כעשור לאחר סדרת ניסויים שבוצע בשנת 1980. בין מגבלות הטיל שימוש בדלק נוזלי וכתוצאה מכך נדרשים עד 60 דקות להכנות לשיגור. דיוק הטיל הוא כ-800 מ' CEP. הטיל פותח בבייג'ינג ומיוצר במפעל מס' 211.

הטילים הראשונים אוחסנו באתרים תת-קרקעיים ושיגורם בוצע לאחר הוצאתם ממקום האחסון לשטח פתוח. החל משנת 1981 נבנו אתרים מותאמים לשיגור תת-קרקעי. במטרה לשמור על זמינות הטילים והגנתם מפני מתקפה נבנו אתרים תת-קרקעיים רבים בהם לא היו טילים. הערכה היא שבשנת 2017 היו 20 טילים מבצעיים. הטילים נמצאים באחריות חיל הטילים של צבא השחרור העממי.

בשנת 1983 נכנס לשירות דגם 5A עם טווח מוגדל (עד 13,000 ק"מ), דיוק משופר ויכולת נסיעת חומר נפץ מוגדל.

בשנת 2015 נבנה דגם משופר DF-5B שהוא טיל מרובה ראשי נפץ. דגם זה נחשף לציבור במצעד לכבוד 70 שנים לסיום מלחמת העולם השנייה.

דגם 5C הוא בעל 10 ראשים מתפצלים.

הטיל היה בסיס לפיתוח משגרים מסדרה צ'אנגג'נג.

קיימות תוכנית בהחלפת הטילים הקיימים בדגם דונגפנג 41 שמונע מדלק מוצק

## קישורים חיצוניים

* מפרטי הטיל
* נתונים טכניים
* תיאור מפורט

## הערות שוליים

קטגוריה:טילים בליסטיים סיניים
אנג'לו שטילר

**אנג'לו שטילר** (בגרמנית: **Angelo Stiller**; נולד ב-4 באפריל 2001 במינכן שבגרמניה) הוא כדורגלן גרמני המשחק בעמדת הקשר האחורי בקבוצת שטוטגרט מהבונדסליגה ובנבחרת גרמניה.

## קריירת מועדונים
שטילר גדל במחלקות הנוער של TSV מילברטשופן ובאיירן מינכן, ובשנת 2019 החל לשחק בקבוצת המילואים של באיירן מינכן. ב-15 באוקטובר 2020 ערך את הופעת הבכורה שלו בקבוצה הראשונה של המועדון, בניצחון 0–3 על דירן במסגרת הסיבוב הראשון של הגביע הגרמני לעונת . ב-1 בדצמבר ערך את הופעת הבכורה שלו בליגת האלופות, בתיקו 1–1 נגד אתלטיקו מדריד במסגרת שלב הבתים לעונת 2020/2021.

ב-18 בינואר 2021 חתם שטילר בהופנהיים מהבונדסליגה החל מעונת 2021/2022. הוא ערך 47 הופעות ליגה במדי המועדון, בהן הבקיע שלושה שערים.

ב-25 באוגוסט 2023 חתם על חוזה לארבע שנים בשטוטגרט מהבונדסליגה.

## קריירה בין-לאומית
שטילר נכלל בסגל נבחרת גרמניה עד גיל 21 בטורניר אליפות אירופה עד גיל 21 בשנת 2023, וערך שלוש הופעות בטורניר, בהן הבקיע שער אחד.

ב-7 בספטמבר 2024 ערך את הופעת הבכורה שלו בנבחרת גרמניה, בניצחון 0–5 על נבחרת הונגריה במסגרת ליגת האומות 2024/2025.

## תארים
**שטוטגרט**
* הגביע הגרמני: 2024/2025

## קישורים חיצוניים

## הערות שוליים

קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני באיירן מינכן
קטגוריה:כדורגלני הופנהיים
קטגוריה:כדורגלני שטוטגרט
קטגוריה:כדורגלני נבחרת גרמניה
קטגוריה:גרמנים שנולדו ב-2001
ג'יימס סקנלון

**ג'יימס רוברט סקנלון** (באנגלית: **James Robert Scanlon**; נולד ב-28 בספטמבר 2006 באנגליה) הוא כדורגלן גיברלטרי-אנגלי המשחק בעמדת הקשר ההתקפי בסווינדון טאון ובנבחרת גיברלטר.

## קריירת מועדונים
סקנלון גדל במחלקת הנוער של דרבי קאונטי, ובחודש פברואר 2021 הצטרף למחלקת הנוער של מנצ'סטר יונייטד.

## קריירה בין-לאומית
ב-21 במרץ 2024 ערך סקנלון את הופעת הבכורה שלו בנבחרת גיברלטר, בהפסד 0–1 לנבחרת ליטא במסגרת ליגת האומות 2022/2023.

## קישורים חיצוניים

## הערות שוליים

קטגוריה:כדורגלנים גיברלטרים
קטגוריה:קשרי כדורגל גיברלטרים
קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני סווינדון טאון
קטגוריה:אנגלים שנולדו ב-2006
אבראהים עוסמאן

**אבראהים עוסמאן** (באנגלית: **Ibrahim Osman**; נולד ב-29 בנובמבר 2004 באקרה שבגאנה) הוא כדורגלן גנאי המשחק בעמדת קשר הכנף בקבוצת בירמינגהאם סיטי מצ'מפיונשיפ, בהשאלה מברייטון אנד הוב אלביון, ובנבחרת גאנה.

## קריירת מועדונים
עוסמאן נולד באקרה שבגאנה, וגדל באקדמיית רייט טו דרים המקומית. בתחילת שנת 2023 חתם בנורשלן מליגת העל הדנית, במדיה ערך 35 הופעות ליגה והבקיע שישה שערים.

ב-10 בפברואר 2024 חתם עוסמאן על חוזה לחמש שנים בברייטון אנד הוב אלביון מהפרמייר ליג החל מ-1 ביולי. ב-15 באוגוסט הושאל למשך 2024/2025 לפיינורד מליגת העל ההולנדית.

ב-8 ביולי 2025 הושאל לאוקזר לעונה אחת. ב-19 בינואר 2026 הושאל לבירמינגהאם סיטי מהצ'מפיונשיפ.

## קריירה בין-לאומית
ב-22 במרץ 2024 ערך עוסמאן את הופעת הבכורה שלו בנבחרת גאנה, בהפסד 2-1 לנבחרת ניגריה במשחק ידידות.

## קישורים חיצוניים

## הערות שוליים

קטגוריה:כדורגלנים גנאים
קטגוריה:קשרי כדורגל גנאים
קטגוריה:אקרה: כדורגלנים
קטגוריה:כדורגלני נורשלן
קטגוריה:כדורגלני ברייטון אנד הוב אלביון
קטגוריה:כדורגלני פיינורד
קטגוריה:כדורגלני אוסר
קטגוריה:כדורגלני ברמינגהאם סיטי
קטגוריה:כדורגלני נבחרת גאנה
קטגוריה:ספורטאים זרים בדנמרק
קטגוריה:ספורטאים גנאים באנגליה
קטגוריה:ספורטאים גנאים בהולנד
קטגוריה:גנאים שנולדו ב-2004
דאל ורשנוביץ'

**דאל ורשנוביץ**' (בבוסנית: **Dal Varešanović**; נולד ב-23 במאי 2001 בווינה שבאוסטריה) הוא כדורגלן בוסני יליד אוסטריה המשחק בעמדת הקשר ההתקפי בקבוצת ריזספור מליגת העל הטורקית ובנבחרת בוסניה והרצגובינה.

## קריירת מועדונים
ורשנוביץ' גדל במחלקות הנוער של סרייבו, דינמו זאגרב וליברפול. ב-31 באוקטובר 2020 חתם על חוזה לארבע שנים בסרייבו מליגת העל של בוסניה והרצגובינה. הוא ערך 55 הופעות ליגה במדי המועדון, בהן הבקיע 13 שערים, וזכה עם המועדון בגביע הבוסני.

ב-10 באוגוסט 2023 חתם בריזספור מליגת העל הטורקית.

## קריירה בין-לאומית
ב-17 ביוני 2023 ערך ורשנוביץ' את הופעת הבכורה שלו בנבחרת בוסניה והרצגובינה, בהפסד 3-0 לנבחרת פורטוגל במסגרת מוקדמות יורו 2024.

## חיים אישיים
ורשנוביץ' נולד בווינה שבאוסטריה כאשר אביו, מירזה , שיחק באוסטריה וינה. סבו הוא כדורגלן העבר של נבחרת יוגוסלביה מירסאד פזלגיץ' , ואחיו הגדול מאק  גם הוא כדורגלן.

## תארים
;סרייבו
* הגביע הבוסני (1): 2020/2021

## קישורים חיצוניים

## הערות שוליים

קטגוריה:כדורגלנים בוסנים
קטגוריה:קשרי כדורגל בוסנים
קטגוריה:כדורגלנים אוסטרים
קטגוריה:קשרי כדורגל אוסטרים
קטגוריה:כדורגלני סרייבו
קטגוריה:כדורגלני ריזספור
קטגוריה:כדורגלני נבחרת בוסניה והרצגובינה
קטגוריה:כדורגלני גנצ'לרבירלי
קטגוריה:אוסטרים שנולדו ב-2001
לדיסלב קרייצ'י (1999)

**לדיסלב קרייצ'י** (בצ'כית: **Ladislav Krejčí**; נולד ב-20 באפריל 1999 ברוסיצה שבצ'כיה) הוא כדורגלן צ'כי המשחק בעמדת הבלם בקבוצת וולברהמפטון וונדררס מהפרמייר ליג, בהשאלה מז'ירונה ובנבחרת צ'כיה.

## קריירת מועדונים
קרייצ'י גדל במחלקות הנוער של סלובן רוסיצה וזברויובקה ברנו. בשנת 2016 החל לשחק בקבוצה הבוגרת של זברויובקה ברנו במסגרת ליגת העל הצ'כית. בסך הכל ערך 47 הופעות ליגה במדי המועדון, בהן הבקיע ארבעה שערים.

ב-6 ביוני 2019 חתם קרייצ'י על חוזה לארבע שנים בספרטה פראג מליגת העל הצ'כית. בחודש יולי 2022 הפך לקפטן הקבוצה, לאחר פרישתו של בוז'ק דוצ'קאל. הוא ערך 109 הופעות ליגה במדי המועדון, בהן הבקיע 34 שערים, וזכה עם המועדון פעמיים באליפות צ'כיה ופעמיים בגביע הצ'כי.

ב-14 ביוני 2024 חתם קרייצ'י על חוזה לחמש שנים בז'ירונה מלה ליגה. ב-15 באוגוסט ערך את הופעת הבכורה שלו במועדון, בתיקו 1-1 נגד ריאל בטיס במסגרת המחזור הראשון בליגה לעונת 2024/2025.

ב-28 באוגוסט 2025 הושאל לוולברהמפטון וונדררס, עם חובת רכישה תמורת 26 מיליון אירו.

## קריירה בינלאומית
ב-24 במרץ 2022 ערך קרייצ'י את הופעת הבכורה שלו בנבחרת צ'כיה, בהפסד 0–1 לנבחרת שוודיה במסגרת מוקדמות מונדיאל 2022. ב-24 במרץ 2023 הבקיע את שער הבכורה שלו בנבחרת, בניצחון 1–3 על נבחרת פולין במסגרת מוקדמות יורו 2024.

נכלל בסגל נבחרת צ'כיה לטורניר יורו 2024, וערך שלוש הופעות בטורניר.

## תארים
;ספרטה פראג
* אליפות צ'כיה (2): 2022/2023, 2023/2024
* הגביע הצ'כי (2): 2019/2020, 2023/2024

## קישורים חיצוניים

## הערות שוליים

קטגוריה:כדורגלנים צ'כים
קטגוריה:בלמי כדורגל צ'כים
קטגוריה:כדורגלני זברויובקה ברנו
קטגוריה:כדורגלני ספרטה פראג
קטגוריה:כדורגלני ז'ירונה
קטגוריה:כדורגלני נבחרת צ'כיה
קטגוריה:כדורגלני יורו 2024
קטגוריה:כדורגלני וולברהמפטון וונדררס
קטגוריה:צ'כים שנולדו ב-1999
הפיגוע במעבר אלנבי (2024)

**הפיגוע במעבר אלנבי** היה פיגוע ירי שביצע מחבל ירדני במעבר הגבול אלנבי שבגבול ירדן–ישראל בבקעת הירדן ב-8 בספטמבר 2024. בפיגוע נרצחו שלושה ישראלים שעבדו במעבר.

## הפיגוע
בבוקר 8 בספטמבר 2024, סמוך לשעה 9:55, מאהר אל-ג'אזי, נהג משאית מורשה ירדני בן 39, משבט אל-חְוֵוייטאת, יליד הכפר אדרח שבמחוז מעאן בדרום ירדן, שהגיע מהצד הירדני של מעבר אלנבי, הסליק אקדח במשאית. בהגיעו אל מסוף המטענים של המעבר הוא ירד מהמשאית, שלף את האקדח והחל בירי מטווח קצר לעבר עובדי המעבר שהיו עסוקים בפירוק סחורות ממשאית אחרת. כתוצאה מהירי יוחנן שחורי (61), יורי בירנבאום (65) ואדריאן מרסלו פודסמסר (57) נפצעו באורח אנוש. חובשים של מעבר הגבול, בשיתוף עם מד״א וכוחות צה״ל ניסו להציל את חייהם של הנפגעים, אך לבסוף נקבע מותם. המחבל נורה למוות בידי כוחות האבטחה של המעבר.

במקביל לחקירת צה"ל את האירוע, נפתחה חקירה גם על ידי ירדן.

### לאחר הפיגוע
משרד החוץ הירדני הוציא הודעת גינוי לפיגוע שבמסגרתה הכריז כי הוא מגנה כל פגיעה באזרחים, אך מבהיר כי יש צורך לטפל ב"שורש הבעיה" על מנת למנוע הסלמה נוספת. מנגד, ארגון חמאס וארגון הטרור העיראקי-שיעי גדודי חזבאללה בירכו על הפיגוע בכלל זאת ח'ליל אל-חיה סגנו של יחיא סנוואר, התקשר לאבי המחבל לברכו. בעמאן, בירת ירדן, התקיימו הפגנות תמיכה והזדהות עם מעשהו של המחבל ועם חמאס.

ב-17 בספטמבר השיבה ישראל את גופת המחבל לירדן לאחר הפעלת לחץ על ממשלת ישראל מצד הממשל בירדן בעקבות ריבוי הפגנות במדינה.

בעקבות הפיגוע דרשה רשות המסים בישראל להגביר את האבטחה של עובדי המכס במעברי הגבול היבשתיים המשמשים למעבר סחורות בין ישראל למצרים (מעבר ניצנה) ולירדן (מעבר נהר הירדן). עד למימוש דרישה זו נעצר מעבר משאיות במעברי גבול אלה.

## הערות שוליים

קטגוריה:בקעת הירדן: פיגועים
קטגוריה:יהודה ושומרון: פיגועי ירי
קטגוריה:טרור פלסטיני
קטגוריה:יחסי ירדן–ישראל
קטגוריה:יהודה ושומרון: פיגועים ב-2024
קטגוריה:ירדן: היסטוריה
קטגוריה:גשר אלנבי
קטגוריה:2024 בירדן
פוניינטה אלמריאנסה

ממוזער|ים הפלסטיק של אלמריה, כפי שנראה מתחנת החלל הבין-לאומית
**פוניינטה אלמריאנסה** (בספרדית: **Poniente Almeriense**) היא קומרקה במחוז אלמריה, ספרד. מוכרת בשם "**ים הפלסטיק**" (*Mar de plástico*) בשל האזור העצום המכוסה כולו בחממות. הקומרקה מכילה עשר רשויות (העשירית, בלנגרה, נוצרה ב-2015 מחלק מעיריית ברחה) ו-259,357 תושבים בשטח של 971 קמ"ר. "ים הפלסטיק" היה אחד מהנושאים של *We feed the world*, סרט דוקומנטרי משנת 2005; והתפאורה של דרמת הפשע הספרדית *Mar de plástico*.

התוצרת החקלאית האופיינית של החממות הם: מלפפונים, אבטיחים, חצילים, קישואים, אפרסקים, פלפלים ועגבניות, כאשר הקומרקה הפורה מייצרת לבדה כחמישית מהתוצרת פירות וירקות של ספרד כולה.

הקומרקה גובלת בים אלבוראן מדרום, העיר אלמריה ממזרח, סיירה דה גאדור מצפון ועיריית אלבונול (במחוז גרנדה) ממערב.

## חלוקה מוניציפלית

## קישורים חיצוניים

## הערות שוליים

קטגוריה:ספרד: גאוגרפיה
קטגוריה:פלסטיק
מאטיי רינש

**מאטיי רינש** (בצ'כית: **Matěj Ryneš**; נולד ב-30 במאי 2001 בהורני פלאנה שבצ'כיה) הוא כדורגלן צ'כי המשחק בעמדת הקשר בקבוצת ספרטה פראג מליגת העל הצ'כית ובנבחרת צ'כיה.

## קריירת מועדונים
רינש גדל במחלקות הנוער של דינמו צ'סקה בודייוביצה וספרטה פראג. בשנת 2020 החל לשחק בקבוצת המילואים של ספרטה פראג, ובשנת 2022 החל לשחק בקבוצה הראשונה של המועדון במסגרת ליגת העל הצ'כית. בעונת  הושאל להראדץ קראלובה מליגת העל הצ'כית, במדיה ערך 25 הופעות ליגה והבקיע שלושה שערים, ולאחר תקופת ההשאלה חזר לספרטה פראג.

## קריירה בין-לאומית
ב-7 בספטמבר 2024 ערך רינש את הופעת הבכורה שלו בנבחרת צ'כיה, בהפסד 4-1 לנבחרת גאורגיה במסגרת ליגת האומות 2024/2025. הוא פתח בהרכב נבחרתו, אך נפצע והוחלף לאחר 26 דקות.

## תארים
;ספרטה פראג
* אליפות צ'כיה (1): 2023/2024
* הגביע הצ'כי (1): 2023/2024

## קישורים חיצוניים

## הערות שוליים

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני ספרטה פראג
קטגוריה:כדורגלני הראדץ קראלובה
קטגוריה:כדורגלני נבחרת צ'כיה
קטגוריה:צ'כים שנולדו ב-2001
The Pod Generation

**The Pod Generation** הוא סרט קומדיה רומנטית-מדע בדיוני משנת 2023 שנכתב ובוים על ידי סופי בארת'ס .

הקרנת הבכורה של הסרט התקיימה ב-19 בינואר 2023 בפסטיבל סאנדנס.

## תקציר העלילה
עלילת הסרט מתרחשת בעיר ניו יורק בעתיד הלא רחוק. רייצ'ל נובי ובעלה אלווי חולמים להיות הורים, אף על פי כן הלחצים של החיים המודרניים מקשים עליהם להיכנס להריון בדרך המסורתית. רייצ'ל עובדת בחברת הטכנולוגיה פגסוס ומקבלת קידום בעבודה המעניק לה גישה לשירות חדשני אותו מעניקה חברת הבת של פגסוס, חברת "מרכז הרחם", אשר מפעילה רחמים מלאכותיים כחלופה להריונות המסורתיים, וכפתרון אפשרי לשיעורי הילודה הנמוכים. בעוד שרייצ'ל רואה בכך הזדמנות אמיתית, אלווי מתנגד באופן נחרץ להריונות מלאכותיים. למרות חילוקי דעות רייצ'ל מחליטה להתחיל הריון מלאכותי ב"מרכז הרחם", והדבר מוביל למתח רב ביחסים בינה לבעלה.

ככל שההריון מתקדם, אלווי נקשר יותר ויותר לילד אשר מתפתח ברחם המלאכותי. רייצ'ל לעומת זאת מתחילה להרגיש מרוחקת יותר רגשית מהתהליך, נאלצת להתמודד עם ביקורת מצד עמיתים לעבודה והיא מתחילה להטיל ספק בהחלטתה להשתמש ברחם מלאכותי. החששות של בני הזוג מתעצמים כאשר מרכז הרחם משנה את מדיניותו, ומחליט שתקופת ההריון תקוצר עבור כל הלקוחות.

מחשש לכך שיגרם נזק למצבו הבריאותי של הילד שלהם, רייצ'ל ואלווי מחליטים לגנוב את הרחם המלאכותי והם בורחים לאזור מבודד בטבע הממוקם בפאתי העיר, ושם הם מצליחים בכוחות עצמם ליילד את התינוק שלהם.

## צוות השחקנים הראשי
* אמיליה קלארק בתפקיד רייצ'ל נובי
* צ'ואיטל אג'יופור בתפקיד אלווי נובי
* מייגן מקזקו בתפקיד אלנה
* וינט רובינסון בתפקיד אליס, הקולגה של רייצ'ל
* ז'ל דה ביולה בתפקיד בן, בעלה של אליס
* אליזה באטרוורת' בתפקיד מאשה
* רוזלי קרייג בתפקיד מנהלת מרכז הרחם
* ז'אן-מארק בר בתפקיד המייסד של חברת פגסוס

## קישורים חיצוניים

* 

## הערות שוליים

קטגוריה:ניו יורק בקולנוע
קטגוריה:סרטים צרפתיים משנת 2023
קטגוריה:סרטי מדע בדיוני מ-2023
קטגוריה:סרטי קומדיה רומנטית
סמואל וייט

**סמואל וייט** (באנגלית: **Samuel White**; דצמבר 1770 – 4 בנובמבר 1809) היה עורך דין ופוליטיקאי אמריקאי, איש בהמפלגה הפדרליסטית, שכיהן כחבר הסנאט של ארצות הברית מטעם דלאוור.

## ביוגרפיה
### ראשית חייו ומשפחתו
וייט נולד בדצמבר 1770, ב-Mispillion Hundred, במחוז קנט שבדלאוור, ליד הרינגטון, קרוב לוויטסבורג, והיה בנו של השופט תומאס וייט. הבישוף המתודיסט לעתיד, פרנסיס אסברי, התחבא בבית זה במהלך שנות מלחמת העצמאות של ארצות הברית מ-1778 עד 1780. מתודיסטים נחשדו בדרך כלל כלויאליסטים, ותומאס וייט נעצר באשמה זו. בזמן שהותו בבית וייט, פיתח אסברי רבים מהרעיונות שיעצבו את עתיד המתודיזם האמריקאי.  המשפחה האנגליקנית האדוקה שהוסבה על ידי אסברי, הפכה לחברים בכנסייה המתודיסטית.

בשנת 1793 התקבל ללשכת עורכי הדין בדלאוור לאחר שהשלים את לימודיו בקוקסברי קולג' במרילנד. וייט שירת שנתיים כקפטן בצבא ארצות הברית ומונה לתפקיד שליש גנרל של דלאוור ב-1803.

אביו של וייט, השופט תומאס וייט, היה חבר בבית המחוקקים הקולוניאלי של מרילנד, חבר בבית האספה של דלאוור, נשיא בית המשפט המחוזי של קנט, ונציג של האמנות החוקתיות של דלאוור של 1776 ו-1792.

### קריירה פוליטית
עם התפטרותו של ד"ר הנרי לאטימר ב-1801, נבחר וייט כחבר הסנאט של ארצות הברית. לאחר מכן נבחר לכהונה מלאה בכוחות עצמו בשנים 1802 ו-1808, וכיהן כסנאטור מ-28 בפברואר 1801 ועד מותו ב-4 בנובמבר 1809.

וייט התנגד בתוקף לעבדות, אך היה ידוע במיוחד בהתנגדותו לרכישת לואיזיאנה. הוא מצוטט כאומר "כשאני חושב על הרעות שעלולות להתעורר למדינות אלה, מהשילוב המיועד הזה של לואיזיאנה באיחוד, אני מעדיף לראות את זה ניתן לצרפת, או לספרד, או לכל אומה אחרת... עצם התנאי שאף אזרח של ארצות הברית לא צריך להתיישב בגבולותיה..." 

"במהלך משפט הסנאט של טימותי פיקרינג בשנת 1809, באשמת מעילה בכספי ציבור, הגן עליו וייט במילים: 'הנאשם אינו ברירת מחדל, אלא תחת ביקורו הנורא של אלוהים: וכמו שהוא מטורלל, ההליכים שלנו בקושי ראויים לשם של משפט מדומה.' וילסון קארי ניקולס, אז חבר קונגרס מווירג'יניה, קרא: "אני לא אכנע לשמוע את ההליכים שלנו בשם משפט מדומה". ואז ענה וייט מיד: "זהו משפט מדומה, ואני מוכן לתת לאדון, אם הוא נעלב, סיפוק בכל זמן ומקום." הסנטימנט בעד דו-קרב היה כל כך חזק באותה תקופה, עד שלא מופיע ברישומים שנשיא הסנאט נתן נזיפה כלשהי למתמודדים עם מוניטין לאומי של קלף, וביצע הישגים מדהימים בירי." במהלך מושבו האחרון בקונגרס נותר אחד ממתי מעט פדרליסטים שעדיין נותרו בתפקיד.

### מוות ומורשת
וייט מת ב-4 בנובמבר 1809 בווילמינגטון שבדלאוור ונקבר שם בבית הקברות של הכנסייה האפיסקופלית.

## קישורים חיצוניים
* 
* 

## הערות שוליים

קטגוריה:אמריקאים ילידי דלאוור
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מדלאוור
קטגוריה:אמריקאים שנולדו ב-1770
קטגוריה:אמריקאים שנפטרו ב-1809
עמרם אלבז

רבי **עמרם אלבז** (26 באוקטובר 1798, ט"ז בחשוון ה'תקנ"ט – 25 בדצמבר 1856, כ"ט בכסלו תרי"ז) היה דיין ומחבר ספרים, רב העיר צפרו.

## ביוגרפיה
נולד לרבקה ולרבי יהודה, נקרא על שם רבי עמרם בן דיוואן למד אצל אביו ואצל רבי יעקב ישראל עולייל שהיה תלמידו של סביו רבי שאול ישועה אביטבול, נסמך לדיינות בגיל 18. לימד בישיבה של אביו, בין תלמידיו במקום היה אחיינו רבי רפאל משה אלבז. הנהיג את קהילת צפרו יחד עם ידידו רבי עמור אביטבול.

הרב אלבז חתום על עשרות פסקי דין, הפסקים נאספו לאחר פטירתו לספר בשם "חיי עמרם". בנוסף לכתיבתו ההלכתית כתב גם פיוטים רבים. יחד עם אביו החל סוגה פייטנית של שירי סיום מסכת.

נפטר ביום חמישי כ"ח בכסלו תרי"ז. נספד על ידי רבני פאס, מקנאס ועוד.

היה נשוי למסעודה. ממנה נולדו לו שני בנים מיכאל וקותיאל, האחרון הותיר אחריו שו"ת בכתב יד. לאחר פטירתה נישא לרחמא ריינה וממנה מפורסם בנו רבי אבא אלבז רב העיר צפרו אחריו.

## חיבוריו
* 
* **בנין נעורים**, חיבור על התורה, נכתב בהיותו בן 15, נדפס יחד עם חיבורו של אביו שבות יהודה, ירושלים תש"ם.
* **קול זמרה וקל בכי**, פיוטים בסגנון הקצידה בנושאי גלות וגאולה, ארץ ישראל ומלחמת היצר.

## לקריאה נוספת
* שלום אלדר (עורך), **קול זמרה**, קול בכי / שירתם של הרבנים למשפחת אלבאז – רבי יהודה ובנו רבי עמרם אלבאז, מכון יד יקותיאל, ירושלים תשפ"ב.
* 
* יוסף שיטרית, **שירה ופיוט ביהדות מרוקו**, ירושלים תשנ"ט, עמ' 97-102

## קישורים חיצוניים
* 
## הערות שוליים

קטגוריה:דיינים
קטגוריה:מחברי ספרי הלכה
קטגוריה:צפרו: רבנים
קטגוריה:ילידי 1798
קטגוריה:נפטרים ב-1856
קטגוריה:משפחת אלבז (צפרו)
אריק (שיר)

"**אריק**" הוא שיר שנכתב, הולחן ומבוצע על ידי שלומי שבן בשנת 2000 ונכלל באלבום הבכורה של שבן, הנושא את שמו.

## רקע
השיר מדבר על מערכת יחסים בין בחור ובחורה. שבן מספר על השיר בראיון: "היו כל מיני שמועות לגבי כל מיני 'אריקים' והוא כמובן לא היה קשור לאף אחד מהם. זה שיר על מערכת יחסים בין בחור לבחורה. הבחורה היא מישהי שהכרתי ואני מאוד אוהב אותה ואני בקשר איתה עד היום. היא ידעה מיד שהשיר עליה, והיא מופיעה באלבום הזה בכמה וריאציות. לא היינו אקסקלוסיביים והייתה לה נטייה איך שהיא רואה אותי לדבר על הבחור הזה, שלא קראו לו אריק בכלל. הוא גם לא ידע שהשיר נכתב עליו, עד שבאיזו מסיבה אחד החברים שלי שאל אותו איך הוא מרגיש וככה נחשף הסוד הגדול. וזה בסדר. השיר נכתב מתך כאב. יש בו הומור והוא מערבוני קצת. כתבתי אותו מתוך באסה אמיתית בניסיון להתגבר על הסיטואציה הזאת".

## הישגים
השיר צעד 9 שבועות במצעד השבועי של רשת ג' בשנת 2000, מתוכן 3 שבועות בראש המצעד. בנוסף, הגיע למקום הראשון במצעד הפזמונים העברי השנתי של גלי צה"ל לשנת התש"ס (2000), אולם רק למקום ה-12 במצעד השנתי של רשת ג' בשנה זו.

## קישורים חיצוניים

## הערות שוליים

2024 09
קטגוריה:שירי שלומי שבן
קטגוריה:שירים בעברית
קטגוריה:סינגלים בהוצאת NMC יונייטד אנטרטיינמנט
ג'ון פאטן

**ג'ון פאטן** (באנגלית: **John Patten**; 26 באפריל 1746 – 26 בדצמבר 1800) היה חקלאי ופוליטיקאי אמריקאי, אשר היה קצין של הצבא הקונטיננטלי במהפכה האמריקאית, חבר הקונגרס הקונטיננטלי, וחבר המפלגה הדמוקרטית-רפובליקנית, שכיהן באספה הכללית של דלאוור וכחבר בית הנבחרים של ארצות הברית מטעם דלאוור.

## ביוגרפיה
### ראשית חייו ומשפחתו
פאטן נולד ב-26 באפריל 1746 בטיין הד קורט ליד דובר במושבת דלאוור, והיה בנם של ג'ון פאטן ואן מקסוול. נכס זה נמצא ליד בסיס חיל האוויר דובר, ליד החוות של סיזר רודני וג'ון דיקינסון. הוא היה חוואי, שאחרי המהפכה האמריקאית התחתן עם אן האסל, בתו של הקולונל הראשון של רגימנט דלאוור הראשון, ג'ון האסל. היא מתה זמן קצר לאחר מכן, והוא נישא למרי מילר לוקרמן, בתו של הכומר ג'ון מילר ואלמנתו של וינסנט לוקרמן.

### המהפכה האמריקאית
פאטן הוסמך כלוטננט ראשון בפלוגה השנייה של קפטן ג'ון קלדוול ברגימנט דלאוור הראשון בתחילת מלחמת העצמאות האמריקאית. עד מהרה הועלה לדרגת קפטן הפלוגה הראשונה ובפברואר 1779 הועלה לדרגת מייג'ור. הוא לחם בכל קרב גדול מקרב לונג איילנד ועד לקרב קמדן, שם ספג רגימנט דלאוור אבדות קשות, והוא נפל בשבי. לאחר שחרורו בשנת 1781, לאחר סיום הקרבות, נטען שהלך הביתה לבדו בסחבות מצ'ארלסטון, קרוליינה הדרומית.

### קריירה פוליטית
פאטן נבחר בשנת 1785 לבית המדינה או בית האספה, כפי שהיה ידוע אז, וייצג את מחוז קנט במהלך מושב 1785/1786. במקביל נבחר לקונגרס הקונטיננטלי ב-1785 וכיהן שם שנה אחת. הוא זכה בבחירות לבית הנבחרים של ארצות הברית ב-1792 ותפס את מקומו בקונגרס ב-4 במרץ 1793. עם זאת, הנרי לאטימר, מועמד המפלגה הפדרליסטית שהתמודד בבחירות, טען שפתקי הצבעה רבים אינם תקפים מכיוון שהם מולאו בצורה שגויה. לאחר מחקר ממושך, הרוב הפדרליסטי בבית הנבחרים האמריקני הצביע ב-14 בפברואר 1794 כדי לפסול מספיק פתקי הצבעה על מנת להעניק את המושב ללאטימר. כמה חודשים לאחר מכן שוב ניצח פאטן את לאטימר, והפעם כיהן לאורך כל הקדנציה, מ-4 במרץ 1795 ועד 3 במרץ 1797. לאחר פרישה פוליטית בשנת 1800, הובס פאטן בבחירות על מושב בית הנבחרים על ידי הנציג הפדרליסט המכהן ג'יימס בייארד האב.

### מוות ומורשת
פאטן מת ב-26 בדצמבר 1800 בביתו, טיין הד קורט, ליד דובר, דלאוור, ונקבר בבית הקברות הפרסביטריאני הישן, שנמצא בדובר, בשטח מוזיאון מדינת דלאוור. היה לו בית בווילמינגטון, דלאוור, אבל תמיד הוא היה תושב חוקי במחוז קנט. הוא היה פעיל באגודת פילדלפיה לקידום חקלאות, באגודת סינסינטי, וב-Liceum of Delaware.

## קישורים חיצוניים
* 
* 

קטגוריה:אמריקאים ילידי דלאוור
קטגוריה:חברי בית הנבחרים של ארצות הברית מדלאוור
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:אמריקאים שנולדו ב-1746
קטגוריה:אמריקאים שנפטרו ב-1800
ספיידרמן המופלא (סדרת קומיקס)

**ספיידרמן המופלא** (באנגלית: **Amazing Spider-Man**) היא סדרת קומיקס אמריקאית בהוצאת מארוול קומיקס הממוקדת בהרפתקאותיו של גיבור העל ספיידרמן. זוהי אחת מסדרות הקומיקס הוותיקות והמשפיעות ביותר בכל הזמנים.

הסדרה, אשר פורסמה לראשונה בשנת 1963, נוצרה על ידי עורך הקומיקס סטן לי ואמן הקומיקס סטיב דיטקו, חודשים ספורים בלבד לאחר הופעת הבכורה של ספיידרמן בגיליון מספר 15 של הקומיקס "Amazing Fantasy". סדרת הקומיקס הפכה עם השנים לאחת מסדרות הקומיקס המצליחות ביותר של מארוול.

כאשר הסדרה פורסמה לראשונה ספיידרמן נחשב לסוג חדש של גיבור על אשר קהל הקוראים הצעיר היה יכול להזדהות עימו יותר, עקב היותו נער טיפוסי שמתמודד גם עם בעיות יום-יומיות טיפוסיות של בני נוער, בעודו נלחם במקביל בנבלי-על.

הגליונות המוקדמים של הסדרה הציגו לראשונה כמה מהנבלים האיקוניים ביותר של ספיידרמן, כולל דוקטור אוקטופוס, הגובלין הירוק והלטאה.

## דמויות בולטות
* **[[פיטר פארקר (היקום הקולנועי של מארוול)|פיטר פרקר]]/[[ספיידרמן]]** – תלמיד תיכון טיפוסי שחייו משתנים לעד לאחר שהוא נעקץ על ידי עכביש רדיואקטיבי אשר מקנה לו יכולות על אנושיות כמו כוחות עצומים, זריזות אדירה, את היכולת לטפס על קירות, ואת היכולת לירות קורי עכביש מידיו.

### בני ברית וחברים
* **מיי פרקר** – דודתו של פיטר פרקר אשר גידלה אותו לאחר מותם הטרגי של הוריו. לאורך רוב הסדרה היא איננה מודעת לכך שהאחיין שלה הוא ספיירדמן.
* **[[מרי ג'יין ווטסון]]** – מושא האהבה של פיטר פרקר אשר בהמשך הופכת לאשתו. מרי ג'יין היא דוגמנית ושחקנית.
* **[[הארי אוסבורן]]** – חברו הטוב ביותר של פיטר פרקר ובנו של התעשיין העשיר נורמן אוסבורן.
* **[[גוון סטייסי]]** – אהבתו הגדולה הראשונה של פיטר פרקר. מותה הטראגי בידי הגובלין הירוק הפך לאחד האירועים המשמעותיים ביותר בחייו של פיטר פרקר.
* **[[ג'יי ג'ונה ג'יימסון]]** – העורך הראשי של העיתון "דיילי בוגל" אשר מתעב במיוחד את ספיידרמן. הוא נוטה לפרסם מאמרים רבים המתארים את ספיידרמן כאיום לציבור, והוא מעסיק שלא במודע את פיטר פרקר כצלם עצמאי אשר משיג עבור תמונות של ספיידרמן.
* **[[פלאש תומפסון]]** – בתחילת העלילה פלאש היה הבריון של פיטר פרקר בבית הספר תיכון בו פרקר למד. פלאש הופך בהמשך לאחד מהמעריצים הגדולים ביותר של ספיידרמן.

### [[נבל-על|נבלי-על]]
* **[[הגובלין הירוק|נורמן אוסבורן]]/[[הגובלין הירוק]] ** – תעשיין עשיר ומושחת ואביו של הארי. בתור הגובלין הירוק הוא הופך לאחד מהאויבים הגדולים ביותר של ספיידרמן אשר גורם סבל רב בחייו של פיטר פרקר.
* ** [[דוקטור אוקטופוס|אוטו אוקטביוס]]/[[דוקטור אוקטופוס]]** – מדען מבריק אשר הפך לאחד האויבים הגדולים ביותר של ספיידרמן.
* **[[הלטאה|ד"ר קורט קונורס]]/[[הלטאה]]** – מדען וחבר קרוב של פיטר פרקר אשר בעקבות ניסוי כושל הופך ללטאה.
* **[[הנשר (קומיקס)|אדריאן טומס]]/[[הנשר (קומיקס)|הנשר]]** – אחד האויבים הראשונים של ספיידרמן אשר משתמש בחליפת כנפיים.
* **[[סאנדמן (מארוול קומיקס)|פלינט מרקו]]/[[סאנדמן (מארוול קומיקס)|סאנדמן]]** – נבל אשר מסוגל לשנות את גופו כך שיהפוך לחול.
* **[[קינגפין|וילסון פיסק]]/[[קינגפין]]** – המנהיג של ארגון פשע.

## עיבודים נוספים
הפופולריות של הסדרה הובילה לאורך השנים ליצירת עיבודים שונים לסדרת הקומיקס עבור הטלוויזיה, הקולנוע, משחקי וידאו ומדיות אחרת.

## הערות שוליים

קטגוריה:מארוול קומיקס
קטגוריה:ספיידרמן
קטגוריה:סדרות קומיקס
ג'ון ויילס

**ג'ון ויילס** (באנגלית: **John Wales**; 31 ביולי 1783 – 3 בדצמבר 1863) היה עורך דין ופוליטיקאי אמריקאי, איש המפלגה הוויגית אשר כיהן כחבר הסנאט של ארצות הברית מטעם דלאוור.

## ביוגרפיה
### ראשית חייו ומשפחתו
ויילס נולד ב-31 ביולי 1783 בניו הייבן שבקונטיקט, וב-1801 השלים את לימודיו במכללת ייל. הוא התקבל ללשכת עורכי הדין בקונטיקט בשנת 1801 והחל לעסוק בעריכת דין בניו הייבן, ומאוחר יותר, בפילדלפיה שבפנסילבניה. לאחר שנתיים בבולטימור שבמרילנד, עבר ב-1815 לווילמינגטון שבדלאוור.

### קריירה מקצועית
בשנת 1814 מונה ויילס למזכיר החברה לקידום יצרנים אמריקאים, שנועדה לקדם ולעודד את תעשיית הייצור של דלאוור. ויילס ניסח את התקנון של בנק החיסכון ב-1832, ולאחר מכן כיהן כנשיא הבנק של וילמינגטון וברנדיווין בין השנים 1824–1829.

### קריירה פוליטית
ויילס כיהן כמזכיר המדינה של דלאוור בין השנים 1845–1849, ונבחר כחבר המפלגה הוויגית לסנאט כדי למלא את המושב שהתפנה כאשר התפטר ג'ון קלייטון. הוא נכנס לתפקידו ב-23 בפברואר 1849, וכיהן עד 3 במרץ 1851, לאחר שנכשל בניסיונו להיבחר מחדש.

ויילס, שהיה איש תנועת ביטול העבדות, שימש כנציגה של דלאוור בוועידה הלאומית הראשונה לביטול העבדות יחד עם המבטל המפורסם תומאס גארט. כאשר גארט נשפט ב-1848 על סיוע לבריחתה של משפחת עבדים, שימש ויילס כעורך דינו. הוא גם היה אחד ממייסדי ניוארק קולג' בניוארק, דלאוור, כיום אוניברסיטת דלאוור.

### מוות ומורשת
ויילס מת ב-3 בדצמבר 1863 בווילמינגטון שבדלאוור ונקבר בבית הקברות של ווילמינגטון וברנדיווין.

## קישורים חיצוניים
*
* 

קטגוריה:אמריקאים ילידי קונטיקט
קטגוריה:ניו הייבן: אישים
קטגוריה:עורכי דין אמריקאים במאה ה-19
קטגוריה:סנאטורים חברי המפלגה הוויגית
קטגוריה:בוגרי אוניברסיטת ייל
קטגוריה:חברי הסנאט של ארצות הברית מדלאוור
קטגוריה:אמריקאים שנולדו ב-1783
קטגוריה:אמריקאים שנפטרו ב-1863
יחסי החוץ של לבנון

**יחסי החוץ של לבנון** הם היחסים הדיפלומטיים והמסחריים בין לבנון למדינות אחרות ברחבי העולם. מדיניות החוץ של לבנון משקפת את מיקומה הגאוגרפי, את הרכב אוכלוסייתה ואת הסתמכותה על מסחר. עד 2005, מדיניות החוץ של לבנון הושפעה מאוד מסוריה, אולם החל מהקמת חזבאללה ב-1982, גדלה בהדרגה השפעתה של איראן על לבנון.

מסגרת היחסים בין לבנון לסוריה נקבעה לראשונה במאי 1991, כאשר שתי המדינות חתמו על הסכם לשיתוף פעולה הדדי. אמנה זו יצאה מהסכם טאיף, שקבע כי "לבנון קשורה לסוריה בקשרים ייחודיים השואבים כוח מקרבה, היסטוריה ואינטרסים משותפים". הסכם לבנון-סוריה קורא ל"תיאום ושיתוף פעולה בין שתי המדינות" שישרתו את "האינטרסים של שתי המדינות במסגרת הריבונות והעצמאות של כל אחת מהן". בהסכם כלולים הסכמים רבים בנושאים מדיניים, כלכליים וביטחוניים. לאחר הנסיגה הצבאית של סוריה ב-2005, התוותה מדיניות החוץ של לבנון מסלול עצמאי יותר.

## יחסים דיפלומטיים
רשימת מדינות אשר לבנון מקיימת איתן יחסים דיפלומטיים:

## יחסים בילטרליים
### אפריקה

### אמריקה

### אסיה

### אֵירוֹפָּה
לבנון סיימה את המשא ומתן על הסכם התאגדות עם האיחוד האירופי בסוף 2001. ההסכם זכה לכינוי "הסכם ההתאגדות האיחוד האירופי-לבנון". תוכנית הפעולה של האיחוד האירופי-לבנון מ-19 בינואר 2007, נתנה תנופה חדשה ליחסים הבילטרליים במסגרת מדיניות השכנות האירופית.

לבנון היא אחת הנהנות העיקריות בים התיכון מסיוע קהילתי והאיחוד האירופי, שבאמצעות גופיו השונים הוא התורם המוביל של לבנון. החל משנת 2007 התמיכה הפיננסית מתועלת באמצעות מדיניות השכנות האירופית. נייר אסטרטגיית מדינות לבנון 2007–2013 ותוכנית אינדיקטיבית לאומית 2007–2010 אומצו על ידי האיחוד האירופי. הסיוע שניתן הותאם בעקבות תוצאותיה של מלחמת לבנון השנייה ועסק בסיוע לממשלה ולחברה בשיקום ורפורמה במדינה.

### אוקיאניה

## קישורים חיצוניים

## הערות שוליים

קטגוריה:לבנון: יחסי חוץ לפי מדינה
קטגוריה:לבנון: יחסי חוץ
קטגוריה:יחסי חוץ לפי מדינה
אקוש גארה

**אקוש גארה** (במקור **גוטליב**, בשם עט ספרותי: **Gara Bonciás**, בהונגרית: **Gara Ákos**; נאג'ווארד, 4 בפברואר 1877 – 1944) היה סופר, עיתונאי, מתרגם ספרותי יהודי-הונגרי, עורך עיתון מטרנסילבניה. גארה נכלל בצו ממשלת הונגריה של סופרים אסורים שאת יצירותיהם אסור היה לפרסם, למכור, לקרוא ולהחזיק ודינן היה גריסתן.

## קורות חייו
אקוש גוטליב נולד במשפחה יהודית כבנם של אדולף גוטליב ושל לני וייס. הוא השלים את לימודי המשפטים בנאג'ווארד ובקולוז'וואר, והחל את דרכו כעיתונאי בעיר הולדתו. ב-1919, יחד עם בלה ז'ולט, ערך את העיתון "עיתון הפועלי אוראדיה" (Nagyváradi Munkás Újság) ולאחר מכן התיישב בקלוז', שם עבד כחבר מערכת בעיתונים:
* אדם חדש (Új Ember)
* ידיעות חדשות (Új Hírek)
* עיתון המזרח (Keleti Újság)

ערך עיתונים היתוליים, כתב את המילים לשירים רבים (תמלילן) ב-1929 היה העורך האחראי של העיתון ההיתולי גארבונציאש .

ב-1934 עבד ככותב המאמרים ביומון "ערב טוב" (Jóestét) וכעורך מגזין הילדים "עולם האגדות" (Mesevilág) באורדיאה. שיריו פורסמו בכתב העת טוואס" (Tavasz) באוראדיאה, וזכרונותיו על אנדרה אדי ראו אור בכתב העת מדיאר סו (Magyar Szó). האופרטות שלו (שלושה הם הריקודים; יונת פרא) הוצגו על במות אוראדיה וקלוז'. הוא נרצח על ידי בריוני מפלגת צלב החץ ב-1944.

## ספריו
* פניני הפנינים, נעורים (שירים, בודפשט, 1919);
* הגורילה הטובה (קומדיה סאטירית, אוראדיה, 1919);
* הפאוּן האומלל (שיר סימפוני. אוראדיה, 1919);
* קברט (Vidám Könyvek 2. קלוז', 1920);
* אי השוקולד המופלא (סיפורי ילדים, קלוז', 1921);
* מהזריחה ועד השקיעה (שירים ותרגומים מקוריים, כולל שירים של המשורר היפני מוטורי נארינאגה , קלוז', 1933).

## לקריאה נוספת
* Romániai magyar irodalmi lexikon: Szépirodalom, közírás, tudományos irodalom, művelődés II. (G–Ke). Főszerk. Balogh Edgár. Bukarest: Kriterion. 1991. ISBN 973-26-0212-0 (לקסיקון ספרותי הונגרי ברומניה: סיפורת, עיון, ספרות מדעית, תרבות. עורך ראשי. אדגר באלוג. בוקרשט: קריטריון. 1991)
* Új magyar irodalmi lexikon I. (A–Gy). Főszerk. Péter László. Budapest: Akadémiai. 1994. 651–652. o. ISBN 963-05-6805-5 (לקסיקון ספרותי הונגרי חדש)
* דיולה וולטר: אקוש גארה: הגורילה הטובה. סקירת טרנסילבניה, 1919/37.

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:מתרגמים יהודים הונגרים
קטגוריה:עיתונאים שנספו בשואה
קטגוריה:סופרים אסורים (הונגריה, 1944)
קטגוריה:משפטנים יהודים הונגרים
קטגוריה:הונגרים שנולדו ב-1877
קטגוריה:הונגרים שנפטרו ב-1944
טיילר פטריק ג'ונס

**טיילר פטריק ג'ונס** (באנגלית: **Tyler Patrick Jones**; נולד ב-12 במרץ 1994) הוא שחקן אמריקאי.

## ביוגרפיה
ג'ונס נולד בקליפורניה, הוא גילם את הבן של טום קרוז בסרט המדע הבדיוני דו"ח מיוחד, באותה שנה שיחק בסרט דרקון אדום, ב-2005 שיחק בסרט הספורט "Bad News Bears" בבימויו של ריצ'רד לינקלייטר, באותה שנה גם שיחק בקומדיית האימה "Feast".

ב-2007 בסרט המבוסס על סדרת הטלוויזיה בן 10, ב-2008 שיחק בסרט עלילות ספיידרוויק המבוסס על הספר בעל אותו השם, ב-2009 שיחק בסרט ההרפתקאות כוח G.

הוא שיחק את הילד נד בנקס בסדרה הלוחשת לרוחות, בנוסף בטלוויזיה לקח חלק בסדרות המשפט של איימי ומרפאה פרטית, הוא הופיע גם במספר פרסומות ובין לערוץ הולמרק.

## קישורים חיצוניים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1994
ילדה של אמונה

"**ילדה של אמונה**" הוא אלבום האולפן השלישי של הזמרת הישראלית אודיה. הוא יצא לאור ב-8 בספטמבר 2024 תחת הוצאת חברת התקליטים הליקון ארומה מיוזיק.

## רקע וקידום
אודיה כתבה את רוב שירי האלבום בווילה בצפון, אותה שכרה כדי להתבודד ולעבוד. אודיה חשפה באינסטגרם שלה כי השיר הראשון באלבום, "קריוקי פסנתר בסלון", נכתב במהלך אוגוסט 2024.

ב-20 באוגוסט 2024 יצאו מתוך האלבום השירים "עובד בכפר", "לילה טוב", ו"בן אדם". השיר "עובד בכפר" נחשף לראשונה באתר מאקו.

לאחר צאת האלבום, הגולשים ברשת שמו לב לדמיון בין עטיפת האלבום של אודיה לבין עטיפת האלבום ''SOS'' של הזמרת האמריקאית סיזה. מטעמה של אודיה לא נמסרה תגובה להאשמות על ההעתקה.

באוקטובר 2024 יצאה יחד עם הזמר אושר כהן לסיבוב הופעות לקידום האלבום.

בשנת 2025 זכה האלבום בפרס הישג השנה של אקו"ם. בנימוקי הזכייה צוינה השפה הייחודית שיצרה אודיה באלבום.

## הרכב
האלבום כולל 13 שירים. האלבום נוצר בשיתוף פעולה עם מספר כותבים ומפיקים, ביניהם תמיר צור, אופיר כהן, טליסמאן וג'ורדי. ישנם שיתופי פעולה באלבום עם זמרים וראפרים, כולל דואט עם טליסמאן ושירים עם ליעד מאיר ואיזי. האלבום מכיל שירים אישיים במיוחד, בהם היא מדברת על הקשר עם אביה והתחרות עם זמרות אחרות.

### שירים
השיר "עוד יום" הוא דואט בין אודיה לראפר והמפיק הישראלי טליסמאן. השיר נכתב על ידי השניים יחד עם טל קסטיאל. טליסמאן ציין כי השיר הוא אחר מההוצאות הנדירות שלו שבו הוא מופיע בשיר שהוא לא היה שותף בהפקה שלו. השיר "עוד יום" משקף את הכאב והקושי שבמערכת יחסים מסובכת ובלתי מתפקדת. השיר משתמש בציניות, רפרנסים תרבותיים ושפה עשירה כדי להביע רגשות של תסכול, אובדן ודיכאון, תוך שהוא משלב גם הומור שחור. השיר "בן אדם" עוסק בהתמודדות עם קשיים נפשיים וחיפוש אחר גאולה פנימית, תוך שילוב בין מרכיבים של אמונה דתית וקריאה להתעוררות. בשיר, אודיה מבקרת את העולם החומרי והמרדף אחרי הצלחה, ומבקשת למצוא משמעות עמוקה יותר בחיים דרך חיבור לרוחניות ולתובנות של תקווה ואמונה. בפזמון השיר נכלל הפיוט הספרדי "בן אדם מה לך נרדם" אותו נוהגים לומר בסליחות, מה שמשתלב עם עיתוי ההוצאה של האלבום.

השיר "ילדה של אמונה" כולל ביקורת על זמרות מהתעשייה שמחקות את סגנונה.

השיר "עובד בכפר" מתמקד במערכת יחסים שהייתה רוויית כאב וקושי, אך עם זאת גם בעוצמה הרגשית. הוא מתאר תהליך של התמודדות, פרידה והשלמה עם הסוף של מערכת היחסים. השיר "לילה טוב" מתאר תחושות של חוסר שקט, בלבול ובדידות בעולם כאוטי. בשיר אודיה מתארת מצבים אישיים מורכבים, כמו ריחוק מאביה, יחד עם השקפה על המצב החברתי והביטחוני בישראל.

## רשימת רצועות

## קישורים חיצוניים

* 

## הערות שוליים

קטגוריה:אלבומי אודיה
קטגוריה:אלבומים בעברית
קטגוריה:אלבומים שהופקו על ידי אופיר כהן
קטגוריה:אלבומים שהופקו על ידי ג'ורדי
קטגוריה:אלבומים שהופקו על ידי מתן דרור
קטגוריה:אלבומים שהופקו על ידי נדב אהרוני
קטגוריה:אלבומים שהופקו על ידי עדן אטד
קטגוריה:אלבומים שהופקו על ידי רז קופרמן
קטגוריה:אלבומים שהופקו על ידי תמיר צור
קטגוריה:אלבומי חברת הליקון ארומה מיוזיק
דילמת ההליכה או ההמתנה

[ממוזער|פסל של נערה שמחכה לאוטובוס, [אאכן, גרמניה]]
**דילמת ההליכה או ההמתנה** (באנגלית: **Wait/walk dilemma**) מתארת את ההתלבטות שעומדת בפני אדם הממתין בתחנת אוטובוס, כאשר משך ההמתנה עשוי לעלות על הזמן שיידרש להגיע ליעד באמצעי תחבורה אחר, ובפרט בהליכה.

הדילמה נחקרה במסגרת מחקר שפורסם בשנת 2008 וזכה להתייחסות בגיליון "הרעיונות של השנה" של מגזין הניו יורק טיימס.

## במחקר
הדילמה נחקרה בדו"ח שלא פורסם בשם "ללכת או לחכות: המתמטיקאי העצל מנצח". המאמר של אנתוני בי מורטון "הערה על הליכה לעומת המתנה" מחזק את תוצאות המחקר של צ'ן וחבריו. המאמר של רמניק ארורה "הערה על ללכת או לחכות: המתמטיקאי העצל מנצח" דן במה שלדעתו היו שגיאות בטיעון של צ'ן וחבריו; עם זאת, תוצאת המאמר של צ'ן וחבריו עדיין תקפה לאחר התיקונים לכאורה של ארורה.

כבר בשנת 1990, הסופר טום פארקר ציין כי "הליכה מהירה יותר מהמתנה לאוטובוס אם הולכים פחות מקילומטר וחצי".

כסטודנט לתואר ראשון במתמטיקה בהרווארד, סקוט די קומינרס החל לראשונה להתמקד בבעיה בזמן שהלך מ-MIT להרווארד, המרוחקות יותר מקילומטר וחצי זו מזו בקיימברידג', מסצ'וסטס, לאורך קו האוטובוס 1 של MBTA. הוא גייס את עזרתו של ג'סטין ג'י צ'ן, סטודנט לפיזיקה ב-Caltech, ורוברט וו. סינוט, סטודנט לסטטיסטיקה בהרווארד, כדי לבצע את ניתוח הנתונים.

המסקנה של המאמר שלהם היא שבדרך כלל מהיר יותר מבחינה מתמטית לחכות לאוטובוס, לפחות לזמן מה. אבל ברגע שהתקבלה ההחלטה ללכת, היא צריכה להיות סופית במקום לחכות שוב בתחנות הבאות. המאמר גם הראה יישומים פוטנציאליים לתחום ההצפנה.

## מסע בין-כוכבי
הבעיה המקבילה במסע בין-כוכבי נקראת "חישוב ההמתנה" (באנגלית: Wait Calculation). היא מנסה לקבוע את הזמן האופטימלי להמתין להתקדמות טכנולוגית שתשפר את מהירות החלליות, לפני שמתחייבים למסע.

## ראו גם
*התקבצות אוטובוסים

## קישורים חיצוניים

* 


## הערות שוליים

קטגוריה:תורת המשחקים
קטגוריה:תחבורה ציבורית
כלל ההכרח (פסלות שופט)

**כלל ההכרח** הוא כלל משפטי בדיני פסלות שופט, שממלא את ההכרח לשבת בדין גם כשאין בנמצא שופט ללא פסלות.

## תיאור
כלל ההכרח מבוסס על ההכרח של בית המשפט להפעיל את סמכות השפיטה הנתונה לו בעניין שבדין. הפעלתה היא ישיבתו של שופט כלשהו לדון באותו עניין. גם אם אין שופט שיוכל לשבת באותו עניין שבדין ללא פסלות או עילת פסלות פחותה, הכרח זה לא נמוג. הכלל קובע שלפיכך יש ליישב את ההכרח כגובר על הפסלות של שופט נדרש כלשהו. ולכן, לכל שופט שהוא מתאפשר למלא את ההכרח ולשבת בדין. יש שהכלל מורחב גם לניגוד עניינים אצל נושאי משרה ומקבלי החלטות מנהליות.

באופן כללי, כלל ההכרח מוביל למסקנה שנתפסת כפרדוקסלית מעט. כאשר פסלות מונעת הכרעה מצד כל בעלי התפקיד, ההכרעה מתאפשרת לכולם. התרת התפיסה כפרדוקס נעוצה בכך שבמקרים הנדירים שכלל זה נועד לחול עליהם, יישומו מונע את הנזק שפסלות כוללת עשויה לגרום: רִיק בשפיטה, גרימת אבסורד, אי־החלטה מצד נושאי משרה ורשויות מנהליות, או מניעת מענה הכרחי אחר.

הכלל בנוסחו שבחוק הישראלי הוא הכלל הלא־מורחב, שחל על שפיטה. הוא מובא ב[חוק בתי המשפט [נוסח משולב], התשמ״ד–1984](https://he.wikipedia.org/wiki/%D7%97%D7%95%D7%A7_%D7%91%D7%AA%D7%99_%D7%94%D7%9E%D7%A9%D7%A4%D7%98), סעיף 77א (א3): .

## לקריאה נוספת
*  (ב־Google Books)

## הערות שוליים

קטגוריה:שפיטה
גל בייטנר

**גל בייטנר** (נולד ב-21 באוקטובר 2003) הוא כדורסלן ישראלי המשחק בעמדת רכז בקבוצת הכדורסל עירוני "לאטי" קריית אתא אשר משחקת בליגת העל בכדורסל.

## ביוגרפיה
בייטנר נולד וגדל במושב בני דרור שבשרון, התחיל את הקריירה שלו בהפועל לב השרון. בהמשך עבר לקבוצת עמק חפר.

ב-2018 זכה בגביע תחרות של מנהלת הליגה בשיתוף מפעל הפיס, "הקלעי של המדינה" כאשר קלע 19 נקודות בגמר של עמק חפר והעפיל לשלב הארצי.

ב-2019 בהיותו בגיל 16 עבר ללמוד ולהתגורר באקדמיה לספורט ובפנמייה של כפר הנוער ויצו נהלל בעמק יזרעאל.

ביטנר גדל במחלקת הנוער של הפועל עמק יזרעאל, שיחק שנה אחת בליגה הלאומית בקבוצה הבוגרת של הפועל מגדל העמק-יזרעאל ואת העונה שלאחריה העביר בליגה הארצית עם הפועל גלבוע ברוש.

ב-22 באוגוסט 2023 חתם בייטנר לראשונה בעירוני קריית אתא מליגת העל בכדורסל.

ב-21 במאי 2024 רשם הופעת בכורה בליגת ווינר סל במדי עירוני קריית אתא במשחק מול מכבי עירוני רמת גן. בייטנר השיב בארבע נקודות, שלושה ריבאונדים ושני אסיסטים לצד שתי חטיפות ב־22 דקות.

ב-12 ביולי 2024 חתם בייטנר בעירוני קריית אתא הארכה לעוד שתי עונות 2024/2025.

## קישורים חיצוניים

* פרופיל, באתר ליגת העל בכדורסל
* פרופיל, באתר 365 scores
* פרופיל, באתר ProBallers

## הערות שוליים

קטגוריה:כדורסלני עירוני קריית אתא
קטגוריה:כדורסלני הפועל גלבוע גליל
קטגוריה:כדורסלנים ישראלים
קטגוריה:בני דרור
קטגוריה:אנשי המושב
קטגוריה:מועצה אזורית לב השרון: אישים
קטגוריה:בוגרי התיכון החקלאי ויצו נהלל
קטגוריה:ישראלים שנולדו ב-2003
לשכת החותמות

**לשכת החותמות** הייתה לשכה בבית המוקד שבבית המקדש, בה היו נותנים חותמות לאנשים המקריבים שקנו נסכים עבור קורבנם. הכהנים הנהיגו סדר של תשלומים במקדש למביאי הקורבן. אדם שהביא את קורבנו היה זקוק לשמן עבור הנסכים, או יין לנסכים לקורבנו, לשם כך העמידו הכהנים גזברים מיוחדים למכירת צורכי הקורבן. לאחר ששילם המקריב את הכסף בלשכה זו, מקבל האיש חותם ועליו רשום סוג הנסך שקנה. 

## מקומה
לשכת החותמות הייתה בצד הצפון-מזרחי של בית המוקד, לצד שאר הלשכות בבית המוקד: לשכת בית המוקד, לשכת הטלאים, ולשכת עושי לחם הפנים.

## קדושתה
לשכת החותמות הייתה חול, מכיוון שהלשכה נמצאת בצפון בית המוקד, שם הלשכות מוגדרות מבחינת הקדושה 'חול', כלומר, לא מקודשות בקדושת העזרה אלא בקדושת החיל. 

## תפקידה
לשכת החותמות הייתה בבית המוקד, ובה היה יושב בתקופה מסוימת יוחנן הממונה על החותמות. כל מי שהיה צריך נסכים היה הולך לשם, משלם את הסכום המתאים לגזבר (כגון עבור נסכי גדי, העולה כקורבן עולה או שלמים, ישלם עבור שלושה דברים: יין, שמן וסולת) ומקבל ממנו חותם. לאחר מכן הולך האיש לאחיה הממונה על הנסכים, נותן לו את החותם, ומקבל ממנו את השמן והיין הנצרכים לקורבן. ארבעה מיני חותמות היו במקדש: 'עגל', 'זכר', 'גדי', 'חוטא', ולכל חותם ערכו הכספי המיוחד. עגל – לנסכי בקר. גדי – לנסכי הצאן חוץ מהאיל. זכר – לנסכי האיל בלבד. חוטא – לנסכי שלוש בהמות של מצורע. 

בלשכה זו גנזו החשמונאים את אבני המזבח ששיקצו היוונים, כשעבדו עבודה זרה על המזבח, והחשמונאים הביאו את האבנים המחוללות לשם.

## הערות שוליים

חותמות
לשכת בית המוקד

**לשכת בית המוקד** הייתה לשכה במבנה בית המוקד בבית המקדש ממנה היו יורדים לבית טבילה. בית המוקד היה בית גדול בצפון העזרה, ובו ארבע לשכות, וביניהן 'לשכת בית המוקד'. בראשונים ישנם כמה דעות מדוע נקראה כך, ומה הייתה מטרת הלשכה. 

הלשכה נקראת על שם שהייתה בו מדורה לחימום המקדש לצורכי הכהנים במשך היום ובזמן השינה. ישנה דעה שממדורה זו לקחו אש עבור המזבח. 

מלשכה זו היו יורדים הכהנים לבית הטבילה. על מנת להבדיל את הלשכה מבית המוקד, נקרא בית המוקד עצמו '**בית המוקד הגדול**', ואילו לשכת בית המוקד נקראה **'בית המוקד הקטן**'.

## מטרת הלשכה
ישנם כמה דעות מהי מטרת לשכה זו:   

* כאמור לעיל יש סבורים שהייתה שם מדורת אש, שימשה לצורך הכהנים היו מתחממים בה מצינת מי המקווה לאחר שטבלו. ולפיכך אף נראה – 'לשכת בית המוקד'.
* יש אומרים שבלשכת בית המוקד לא הייתה מדורה, אלא היו שם דברים הנצרכים לבית המוקד, כגון כלים להבערת המדורה ובגדי הכהנים שהיו ישנים בבית המוקד. 
* יש אומרים שהמדורה בלשכת בית המוקד היא זו שדאגו הכהנים שלא תכבה לעולם, וממנה היו נוטלים אש לצורך המזבח.  

## מקומה
לשכת בית המוקד הייתה בצד הצפוני מערבי של בית המוקד. ויש סוברים שלשכת בית המוקד הייתה בצד הצפוני מזרחי.   

## קדושתה
לפי האמור במשנה, שתי הלשכות הצפוניות של בית המוקד היו 'חול', כלומר, שלא היו מקודשות בקדושת העזרה, ומכאן ש'לשכת בית המוקד' לא הייתה מקודשת בקדושת העזרה.  

## ראו גם

* בית המוקד

## הערות שוליים

בית המוקד